ສປຊ: ໂຣກຊໍ້າເຮື້ອ ແລະໂຣກທີ່ບໍ່ຕິດແປດກັນ ເອົາຊີວິດຄົນ ໄປຫລາຍທີ່ສຸດ (ເບິ່ງວີດີໂອລາວ/ອັງກິດ)
WHO ວ່າ ໄພຂົ່ມຂູ່ຢູ່ໃນທົ່ວໂລກ ຈາກພະຍາດທີ່ບໍ່ຕິດ​ແປດກັນ ເຊັ່ນໂຣກມະເຮັງ ພະຍາດຫົວໃຈ ລົມສາລະບາດ ພະຍາດປອດ ແລະ ໂຣກເບົາຫວານ ເພີ້ມຂຶ້ນນັບມື້.
ອົງການອະນາໄມໂລກ ຫລື WHO ໄດ້ນໍາອອກເຜີຍແຜ່ລາຍງານໃຫຍ່ ສະບັບທີສອງຂອງ ຕົນໃນໄລຍະ 6 ເດືອນ ກ່ຽວກັບໄພຂົ່ມຂູ່ທີ່ເພີ້ມສູງ ນັບມື້ຢູ່ໃນທົ່ວໂລກ ຈາກພະຍາດທີ່ບໍ່ ຕິດແປດກັນ ໂດຍສະເພາະແລ້ວ ກໍແມ່ນພະຍາດທີ່ເປັນໂຕການເອົາຊີວິດຄົນໄປຫລາຍທີ່ ສຸດ ຫ້າຊະນິດ ຄື: ໂຣກມະເຮັງ, ພະຍາດຫົວໃຈ, ລົມສາລະບາດ, ພະຍາດປອດ ແລະ ໂຣກເບົາຫວານ ລາຍງານສະບັບໃໝ່ ທີ່ໄດ້ຖືກນໍາອອກມາເຜີຍແຜ່ ກ່ອນການໄຂກອງປະ ຊຸມສາກົນກ່ຽວກັບພະຍາດຊໍ້າເຮື້ອຂຶ້ນໃນອາທິດແລ້ວນີ້  ທີ່ອົງການສະຫະປະຊາຊາດຢູ່ນະ ຄອນນີວຢອກນັ້ນ ໄດ້ສະໜອງຫລັກຊີ້ນໍາຢ່າງລະອຽດ ໃຫ້ແກ່ແຕ່ລະປະເທດ ສໍາລັບທໍາ ການປ້ອງກັນ ແລະປິ່ນປົວໂຣກທີ່ທໍາລາຍສຸຂະພາບ ແລະພາໃຫ້ຕາຍໄດ້ເຫລົ່ານີ້ Vidushi Sinha ຜູ້ສື່ຂ່າວວີໂອເອ ມີລາຍງານ ຊຶ່ງດາຣາຈະນໍາມາສະເໜີທ່ານ ບົດລາຍງານຂອງອົງການອະນາໄມໂລກເວົ້າວ່າ ພຽງແຕ່ໂຣກມະເຮັງ ຢ່າງດຽວນັ້ນ ກໍເອົາ ຊີວິດຄົນໄປ 7 ລ້ານ 6 ແສນຄົນແລ້ວໃນແຕ່ລະປີ ຊຶ່ງເປັນຈໍານວນທີ່ຫລາຍກວ່າ ພວກຄົນ ທີ່ເສຍຊີວິດຍ້ອນໂຣກເອດສ໌, ໄຂ້ມາເລເຣຍ ແລະໂຣກປອດແຫ້ງ ໂຮມກັນ ໃນຂະນະທີ່ ພວກພະຍາດ ທີ່ຕິດຕໍ່ກັນໄດ້ນັ້ນ ໄດ້ຮັບຄວາມສົນໃຈຫລາຍທີ່ສຸດຢູ່ໃນບັນດາປະເທດພວມ ພັດທະນາ ລາຍງານຂອງອົງການອະນາໄມໂລກໃຫ້ຂໍ້ສັງເກດວ່າ ພະຍາດທີ່ບໍ່ຕິດແປດ ຊຶ່ງເປັນພະຍາດຊໍ້າເຮື້ອນັ້ນ ແມ່ນເປັນສາເຫດທີ່ພາໃຫ້ຄົນຕາຍຫລາຍທີ່ສຸດ ຢູ່ໃນທົ່ວໂລກ ທ່ານ ອາລາ ອາລວານ(Ala Alwan) ຜູ້ອໍານວຍການຊ່ວຍດ້ານພະຍາດບໍ່ຕິດແປດ ທີ່ອົງ ການອະນາໄມໂລກ ຊຶ່ງເປັນຜູ້ນຶ່ງທີ່ຮ່ວມຂຽນບົດລາຍງານນີ້ ເວົ້າວ່າ: ອີງຕາມອົງການອະນາໄມໂລກ ສາເຫດນໍາໜ້າໝູ່ທີ່ພາໃຫ້ເປັນພະຍາດຊໍ້າເຮື້ອນັ້ນ ແມ່ນ ໄດ້ແກ່ຄວາມດັນເລືອດສູງ, ນໍ້າຕານໃນເລືອດສູງ, ການສູບຢາ, ການບໍ່ອອກກໍາລັງກາຍ ຫລື ຄວາມອ້ວນພີຈົນເກີນໄປ ຄ່າໃຊ້ຈ່າຍຫລາຍໆພັນລ້ານໂດລາ ສໍາລັບການປິ່ນປົວພະຍາດຊໍ້າເຮື້ອເຫລົ່ານີ້ ໄດ້ຜັກດັນ ໃຫ້ຫລາຍໆລ້ານຄົນຢູ່ໃນໂລກພວມພັດທະນາ ຕົກຢູ່ໃນຄວາມທຸກຈົນ ທ່ານ ເດວິດ ບລູມ (David Bloom) ທີ່ໂຮງຮຽນສາທາລະ ນະສຸກຂອງມະຫາວິທະຍາໄລ ຮາເວີດ (Harvard Univ ) ເວົ້າວ່າ ພາລະແບກຫາບຕໍ່ມະ ນຸດແລະເສດຖະກິດຂອງພວກ ພະຍາດທີ່ບໍ່ຕິດຕໍ່ກັນນັ້ນ ແມ່ນ ໃຫຍ່ມະຫາສານ " ທາງດ້ານ ດຣ ເຈມສ໌ ຮັອສປີດາເລສ (James Hospedales) ຊ່ຽວຊານດ້ານພະຍາດ ຊໍ້າເຮື້ອຂອງອົງການອະນາໄມໂລກ ກໍເວົ້າວ່າ ບັນຫານີ້ແມ່ນແຜ່ລາມອອກໄປຫລາຍກວ່າ ທີ່ຫລາຍໆຄົນຮູ້ກັນ ຄືບໍ່ພຽງແຕ່ມີຢູ່ໃນປະເທດໃຫຍ່ໆເຊ່ນ ສະຫະລັດ, ອິນເດຍ ແລະຈີນ ເທົ່ານັ້ນ ແຕ່ມັນຍັງເປັນບັນຫາຢູ່ໃນປະເທດນ້ອຍໆກວ່າອີກດ້ວຍ ເຊ່ນ ປະເທດທຣິນີດາດ ແລະໂຕບາໂກ ((Trinidad andTobago) ແລະ ບາບາໂດສ (Barbados) ຢູ່ໃນບັນດາ ປະເທດເຫລົ່ານີ້, ຄ່າໃຊ້ຈ່າຍ ໃນດ້ານສາທາລະນະສຸກເພື່ອປິ່ນປົວໂຣກຄວາມດັນເລືອດສູງ ແລະໂຣກເບົາຫວານ ໄດ້ເພີ້ມຂຶ້ນເປັນ ໃນລະຫວ່າງ 5 ຫາ 8 ເປີເຊັນຂອງຜົນຜະລິດລວມ ພາຍໃນຂອງປະເທດເຫລົ່ານັ້ນ ດຣ ຮັອສປີດາເລສ ກ່າວວ່າ: ດຣ ຮັອສປີດາເລສ ກ່າວວ່າ ພຽງແຕ່ການປ່ຽນແປງງ່າຍໆ ໃນລະບົບການກິນອາຫານ ແລະແບບແຜນດໍາລົງຊີວິດເທົ່ານັ້ນ ກໍຈະສາມາດຊ່ວຍ ໃຫ້ຫລຸດຜ່ອນລົງໄດ້ຢ່າງຫລວງ ຫລາຍ ພວກສາເຫດຕ່າງໆທີ່ພາໃຫ້ເປັນລົມສາລະບາດ, ໂຣກມະເຮັງ, ໂຣກເບົາຫວານ ແລະພະຍາດຊໍ້າເຮື້ອທີ່ກ່ຽວຂ້ອງກັບລະບົບຫາຍໃຈ ເຊ່ນ ໂຣກຫືດ ແລະໂຣກຫລອດລົມ ອັກເສບ ດຣ ຮັອສປີດາເລສ ກ່າວຕື່ມວ່າ: " ຢູ່ທີ່ກອງປະຊຸມສຸດຍອດຂອງສະຫະປະຊາຊາດກ່ຽວກັບພະຍາດບໍ່ຕິດຕໍ່ນັ້ນ, ພວກຜູ້ນໍາ ຂອງໂລກໄດ້ຄາດຫວັງທີ່ຈະຍົກລະດັບຄວາມຕື່ນໂຕຂອງປະຊາຊົນ ກ່ຽວກັບຄວາມເສຍ ຫາຍທີ່ພະຍາດທີ່ບໍ່ຕິດຕໍ່ກັນ ໄດ້ກໍ່ຂຶ້ນ ຢູ່ທົ່ວທັງປະເທດພັດທະນາແລະພວມພັດທະນາ, ແລະສົນທະນາຫາລືກັນ ກ່ຽວກັບວິທີການທີ່ດີທີ່ສຸດ ເພື່ອຈະຕ່າວປີ້ນການເພີ້ມຂຶ້ນຂອງ ອັດຕາການຕາຍ ຍ້ອນພວກໂຣກດັ່ງກ່າວນໍາດ້ວຍ ເບິ່ງວີດີໂອລາຍງານພາສາອັງກິດ: